|  |
| --- |
| **ΤΑΥΤΟΤΗΤΑ ΠΡΟΓΡΑΜΜΑΤΟΣ ΚΑΛΛΙΕΡΓΕΙΑΣ ΔΕΞΙΟΤΗΤΩΝ** |
| **ΤΙΤΛΟΣ**  | Τρώγω Κρητικά, Ζω Υγιεινά – Β΄ Μέρος |
| **ΦΟΡΕΑΣ** | Εκπαιδευτική - Αναπτυξιακή Πλοηγός |
| **ΘΕΜΑΤΙΚΗ ΕΝΟΤΗΤΑ** | Ζω Καλύτερα – Ευ Ζην | **ΥΠΟΘΕΜΑΤΙΚΗ ΕΝΟΤΗΤΑ** | ΥΓΕΙΑ: Διατροφή, Αυτομέριμνα, Οδική Ασφάλεια |
| **ΕΚΠΑΙΔΕΥΣΗ** | Γενική | **ΛΕΞΕΙΣ ΚΛΕΙΔΙΑ** | Διατροφή, ομάδες τροφίμων, διατροφική συνείδηση, υγιεινή διατροφή |
| **ΣΧΟΛΕΙΟ** | Δημοτικό | **ΣΧΟΛΙΚΟ ΕΤΟΣ** | 2023-24 |
| **ΤΑΞΗ/ΤΑΞΕΙΣ** | Α’  |  |
| **ΣΥΝΟΠΤΙΚΗ ΠΕΡΙΓΡΑΦΗ** | Το πρόγραμμα με τίτλο «Τρώγω Κρητικά, Ζω Υγιεινά» περιλαμβάνει δραστηριότητες σχετικές με τη διατροφή και την ολιστική προσέγγισή της και αποσκοπούν στην καλλιέργεια διατροφικής συνείδησης, την ενημέρωση των εκπαιδευομένων για τα άυλα στοιχεία της διατροφής, τις ομάδες τροφίμων, την αξία της υιοθέτησης υγιεινών διατροφικών συνηθειών, την προώθηση του πολιτισμού και των παραδόσεων καθώς και την ενδυνάμωση της επικοινωνίας και κοινωνικής αλληλεπίδρασης των μαθητών/-τριών. Οι μαθητές/-τριες έχουν την ευκαιρία να γνωρίσουν γεύσεις, μυρωδιές και εικόνες που αποτελούσαν κάποτε την καθημερινότητα της τροφής των προηγούμενων γενεών στην Κρήτη και σήμερα διατρέχουν τον κίνδυνο να εξαφανισθούν. Παράλληλα, με την αναβίωση της παραδοσιακής τροφικής μνήμης, οι μαθητές/-τριες θα εξοικειωθούν με έννοιες και στάσεις που συνδέονται με την υγιεινή διατροφή, η οποία προβάλλεται μέσα από τις ρίζες της κρητικής διατροφής, όπως η ωμοφαγία, η χορτοφαγία, η νηστεία, η απλότητα στην προετοιμασία της τροφής και η αξιοποίηση της πλεονάζουσας τροφής. Το πρόγραμμα βασίζεται σε σύγχρονες παιδαγωγικές αρχές και μαθησιακές προσεγγίσεις όπως είναι η βιωματική, η διαγενεακή, η διαθεματική μάθηση και η συμμετοχική έρευνα. Η βιωματική μάθηση επιτυγχάνεται με τη συμμετοχή των μαθητών/-τριών σε βιωματικές δραστηριότητες όπως είναι η δραματοποίηση, παιχνίδια ρόλων, κ.ά. που εμπεριέχονται σε επτά (7) συνολικά εργαστήρια. Βασικός στόχος του παρόντος προγράμματος καλλιέργειας δεξιοτήτων είναι οι μαθητές/-τριες μέσω των επιμέρους εργαστηρίων να κατακτήσουν δεξιότητες όπως μάθησης (κριτική σκέψη, συνεργασία, επικοινωνία, δημιουργικότητα), παραγωγικής μάθησης μέσω των τεχνών και της δημιουργικότητας, κοινωνικής ζωής (αυτομέριμνα, ευαισθησία, ενσυναίσθηση, υπευθυνότητα, προσαρμοστικότητα), στρατηγικής και πλάγιας σκέψης, ρουτίνες σκέψης και αναστοχασμού, κατασκευές, παιχνίδια κι εφαρμογές. |
| **ΑΡΙΘΜΟΣ ΕΡΓΑΣΤΗΡΙΩΝ** | 7 | **ΕΦΑΡΜΟΖΕΤΑΙ ΔΙΑΔΙΚΤΥΑΚΑ** | όχι |
| **ΑΡΙΘΜΟΣ ΔΙΔΑΚΤΙΚΩΝ ΩΡΩΝ** | 7  |  |
| **ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ** | 1. Κρητική Διατροφή & Ανθρώπινες Σχέσεις.
2. Ας Δοκιμάσουμε!
3. Πώς μαγείρευαν παλιά οι άνθρωποι στην Κρήτη;
4. Μαγειρο-Παιχνιδίσματα.
5. Από πού προμηθεύομαι τρόφιμα;
6. Ας γίνουμε οι σούπερ προστάτες του περιβάλλοντος!
7. Μειώνουμε τη σπατάλη τροφίμων.
 |